A concept store műfaj Európa szerte nagy népszerűségnek örvend. Alig találni olyan európai nagyvárost, ahol ne lenne néhány kiemelkedő képviselője ezen az egyszerű kereskedelmen túlmutató szemléletnek. Az ilyen üzletekre jellemző, hogy a szemléletformálást és a közösségépítést legalább olyan nagyra értékelik, mint az eladásokat. Gyakran szolgálnak platformként a terület kreatívjai számára, aktívan részt vállalva az alkotói projektekben.
Concept storeként a kereskedelmen túl kiállításoknak, szakmai programoknak és képzéseknek is teret ad a VITRIN. Saját háromalkalmas képzési programja a a tértervezés, a világítás és a hangtechnika összefonódását térképezte fel, a kiállítások során pedig olyan alkotók értelmezték újra a VITRIN terét, mint a lumoconcept lámpamanufaktúra, a növényinstallációkkal foglalkozó finecut és a Je Suis Belle divatház. Nem titkolt célja az üzletnek a minőségi designkultúra népszerűsítése, ezért a továbbiakban is nagy hangsúlyt fektetnek majd a formabontó design megjelenésekre.
Kövesd a VITRIN-t a Facebookon és az Instagramon, és látogasd meg az üzletet a Bartók Béla 20. szám alatt!
1111 Budapest﻿﻿ - Bartók Béla út 20. ﻿
hello@vitrinbp.hu
﻿vitrinbp.hu﻿
Címkék: Vitrin, design szék, design bútor, Marcel Wanders szék,